9. 5. 83 De Europæiske Fællesskabers Tidende Nr. C 124/27 
Udtalelse om Kommissionens forslag om fastsættelse af priser for visse landbrugsprodukter 
om dertil knyttede foranstaltninger (1983/84) 
(Bind I, Bind II og Bind III) 
Den tekst, som er udtalelsens genstand, er offentliggjort i De Europæiske Fællesskabers 
Tidende nr. C 32 af 7. februar 1983, side 1. 
A. UDTALELSENS JURIDISKE GRUNDLAG 
I forlængelse af den udtalelse, som det på Rådets anmodning fremsatte den 23. februar 1983 
om »Kommissionens forslag om fastsættelse af priser for visse landbrugsprodukter og om dertil 
knyttede foranstaltninger (1983 / 84) ('), har Udvalget på sin 206. plenarforsamling den 23. og 
24. marts 1983 afgivet den TILLÆGSUDTALELSE om ovennævnte emne i overensstemmelse 
med artikel 20, stk. 3, i dets forretningsorden. 
Udtalelsens ordlyd er følgende: 
DET ØKONOMISKE OG SOCIALE UDVALG HAR -
under henvisning til traktaten om oprettelse af Det 
europæiske økonomiske Fællesskab, særlig artikel 47 
og 198, 
under henvisning til anmodning af 20. januar 1983 fra 
Rådet for De europæiske Fællesskaber om Det økonomi­
ske og sociale Udvalgs udtalelse (*) om »Kommissionens 
forslag om fastsættelse af priser for visse landbrugspro­
dukter og dertil knyttede foranstaltninger (1983/84)«, 
under henvisning til sin beslutning af 23. februar 1983 
om at pålægge Landbrugsafdelingen at udarbejde en 
tillægsudtalelse i medfør af forretningsordenens arti­
kel 20, stk. 3. 
under henvisning til sin udtalelse og Landbrugsafdelin-
gens beretning, 
under henvisning til tillægsudtalelse vedtaget af Land­
brugsafdelingen på det 242. møde den 2. og 3. marts 
1983, 
under henvisning til mundtlig beretning aflagt af ordfø­
reren, Rudolf Schnieders, og 
under henvisning til forhandlingerne på den 206. plenar­
forsamling den 23. og 24. marts 1983 (mødet den 
24. marts 1983) -
VEDTAGET FØLGENDE UDTALELSE: 
med 53 stemmer mod 25, mens 39 undlod at stemme. 
Kommissionens forslag vedrørende de forskellige land­
brugsprodukter giver anledning til følgende bemærk­
ninger. 
Indledende bemærkning 
Udvalget påpeger, at dets udtalelse af 23. februar 
1983 i1) om den generelle del af Kommissionens forslag, 
(») EFT nr. C 81 af 24. 3. 1983, s. 6. hvori Udvalget navnlig tager stilling til den gennemsnit­
lige forhøjelse af landbrugspriserne, indebærer, at følgen­
de bemærkninger til de enkelte landbrugsprodukter skal 
forstås på baggrund af, at Udvalget mener, 
— at man ikke bør overskride den af Kommissionen 
foreslåede gennemsnitlige forhøjelse for samtlige 
landbrugsprodukter; 
— at man i videst muligt omfang bør nå frem til et bedre 
prisforhold mellem de forskellige landbrugsproduk­
ter, idet dog de prisforhøjelser, som Kommissionen 
har foreslået for sektorer med overskudsproduktion, 
under ingen omstændigheder må overskrides. 
1.1. Korn 
1.1.1. Udvalget mener, at den gradvise tilnærmelse 
mellem kornpriserne i EF og produktionspriserne i andre 
store producentlande, som Kommissionen påtænker, bør 
overvejes meget nøje. En sammenligning har således kun 
mening, dersom der tages højde dels for de vidt forskellige 
økonomiske og sociale vilkår, der hersker i disse lande, 
for de pågældende regeringers politik og for de priser, 
som producenterne i sidste instans opnår. 
1.1.2. Udvalget henstiller, at man ser meget nøje på 
den vedvarende stigning i importen af kornerstatnings­
produkter, som er belagt med meget lave eller ingen 
toldafgifter eller andre former for afgifter. Importen af 
disse erstatningsprodukter strider mod princippet om 
fællesskabspræferencen og er en stor byrde for Den 
europæiske Udviklings- og Garantifond. De påtænkte 
foranstaltninger, som for en dels vedkommende allerede 
er vedtaget af Rådet med det formål at stabilisere 
importen af erstatningsprodukter, udgør et første 
skridt. 
1.1.3. Udvalget stiller det spørgsmål, om det er 
nødvendigt at skærpe kvalitetskriterierne på interven­
tions- og eksportstadiet. Risikerer man ikke at gå videre, 
Nr. C 124/28 De Europæiske Fællesskabers Tidende 9. 5. 83 
end til hvad der gælder i gængs handelssædvane, og at 
overskride de kvalitetskrav, som hovedparten af EF's 
traditionelle aftagere stiller? 
1.1.4. Støtten til hård hvede er et nødvendigt led i 
markedsordningen for denne kornsort og skal kompen­
sere for de høje produktionsomkostninger i de berørte 
områder. Denne støtte bør derfor hæves i passende 
omfang, afhængigt af udviklingen i produktionsomkost­
ningerne. 
1.1.5. På baggrund af markedssituationen for hård 
hvede og betydningen af denne produktion, ikke mindst 
for visse af EF's sydlige regioner, er Udvalget af den 
opfattelse at interventionsprisen for hård hvede bør 
forhøjes med samme procentsats som indikativprisen 
(4,8 %) og ikke som foreslået med kun 4,6 %. 
1.1.6. Udvalget udtrykker tilfredshed med, at Kom­
missionen foreslår at forhøje det særlige tillæg for rug 
egnet til brødfremstilling; denne produktion fortjener at 
blive fremmet på en mere konsekvent måde. 
1.1.7. Om anvendelsen af princippet om producenter­
nes medansvar skal det bemærkes, at den opgørelse over 
kornproduktionen, som afgørelserne bygger på, ikke 
lader sig verificere. Den fejlmargen, der bør være indbyg­
get i overslaget over produktionen, er langt større end de 
350 000 tons, som Kommissionen benytter som begrun­
delse for at bringe medansvarsafgiften i anvendelse i 
denne sektor. Desuden kan man ikke se bort fra, at 
importen af kornerstatningsprodukter androg 16 mio. 
tons i produktionsåret 1981/1982. Udvalget anmoder 
derfor Kommissionen om at efterprøve sine beregninger 
og i givet fald ændre sit forslag. 
1.1.8. Udvalget bemærker videre, at der må foretages 
en klar sondring mellem det normale interventionsprisni-
veau og det niveau, som skal anvendes i tilfælde af, at der 
træffes medansvarsforanstaltninger. I modsat fald vil 
prisen på samtlige kornsorter blive påvirket på en sådan 
måde, at medansvaret vil tynge producenterne som en 
permanent og kumulativ byrde, også selv om de nedsæt­
ter deres produktion. 
1.2. Ris 
I betragtning af EF-risdyrkningens særlige omkostnings­
struktur mener Udvalget, at risprisen bør forhøjes mere 
end priserne på de øvrige kornsorter, som kan udgøre 
alternative dyrkningsmuligheder. 
Udvalget minder om, at det sidste år bl.a. anmodede om, 
at der fastsattes et prisforhold mellem ris og majs på 
1,6 : 1. 
Udvalget mener videre, at EF bør føre en langsigtet 
dyrkningspolitik, hvor der tages hensyn til den faktiske efterspørgsel efter langkornede sorter, bl.a. ved at man 
sørger for bedre overholdelse af fællesskabspræferen­
cen. 
1.3. Sukker 
For sukkerets vedkommende anvendes medansvarsprin-
cippet helt og fuldt, og omkostningerne ved overskuds­
produktion afholdes udelukkende af producenterne. 
Udvalget understreger, at kvotefordelingen volder talrige 
vanskeligheder i medlemsstaterne, og at man bør se 
nærmere på dette fordelingsspørgsmål i 1984. Udvalget 
henviser i denne forbindelse til sin udtalelse af 19. no­
vember 1980 (»). 
1.4. Rapsfrø 
Rapsfrø er ikke blot olieholdige frø, men anvendes 
ligeledes som proteinrigt foder. Proteinforsyningen udvi­
ser fortsat et stort underskud, hvorfor EF ansporer til 
dyrkning af planter med højt proteinindhold såsom soja. 
Vegetabilske fedtstoffer og vegetabilske proteiner til 
foder er nogle af de produkter, som der er stort underskud 
af i EF. Udvalget tvivler derfor på, at det er særligt 
rimeligt at bringe medansvarsprincippet i anvendelse i 
denne sektor. Det kan jo ikke lægges landbrugerne til last, 
at den fælles markedsordning for olieholdige frø som 
følge af de forpligtelser, der er indgået i GATT i 
hovedsagen bygger på støtte, og at en forøgelse af 
produktionen følgelig kræver flere budgetmidler. 
1.5. Olivenolie 
Udvalget skal i første række henvise til sin udtalelse af 
27. maj 1982 (2). Endvidere bemærker Udvalget, at den 
foreslåede støtte er utilstrækkelig i betragtning af produk­
tionsomkostningernes udvikling i producentlandene. 
Udvalget går ind for en forbedring af de nærmere 
støtteregler og af tilsynet med produktionsstøtten. 
Ligesom Kommissionen stimulerer salget af nordeuro­
pæisk overskudsmør gennem »julesmør«-aktioner, bør 
man udbrede kendskabet til olivenolie i de ikke-traditio-
nelle brugerlande via lignende aktioner, som skal være 
tidsbegrænsede og dermed bliver lidet omkostningskræ­
vende. Ligesom for smørrets vedkommende bør der 
fastsættes en maksimal forbrugerpris. 
1.6. Frø til udsæd 
I de tidligere produktionsår har støttetilpasningerne på 
dette område ikke holdt trit med prisforhøjelserne på 
(^ EFT nr. C 348 af 31. 12. 1980, s. 14. 
(2) EFTnr. 205 af 9. 8. 1982. 
9. 5. 83 De Europæiske Fællesskabers Tidende Nr. C 124/29 
andre landbrugsvarer. Det er derfor blevet stadig vanske­
ligere at finde tilstrækkeligt med arealer til at kunne 
forøge mængden af frø til udsæd. Følgelig er det påkrævet 
at hæve støtten klækkeligt, hvis man vil garantere 
producenterne en konkurrencedygtig pris på basis af såvel 
markedsprisen som støtten. Udvalget kan ikke gå med til 
at ophæve støtten til frø til udsæd, af ærter, bønner og 
hestebønner, idet det skønner, at dette kan risikere at 
medføre, at man i EF går bort fra dyrkning af sorter, som 
er særligt velegnede i EF's klima. 
1.7. Frugt og grønsager 
I denne specielt følsomme sektor er det vigtigt at forbedre 
referenceprissystemet og føre bedre tilsyn med importen 
af tredjelande-produkter, som kan ende på lager, og som 
hæmmer bestræbelserne på at stabilisere markederne i 
EF. For at forbedre markedsforvaltningen foreslår Udval­
get en styrkelse af producentsammenslutningerne og en 
udvidelse af listen over produkter, for hvilke der gælder 
tilbagetrækningsordninger. 
Udvalget mener desuden, at der bør vedtages supplerende 
foranstaltninger med hensyn til forarbejdet frugt og 
forarbejdede grønsager, og at der i særdeleshed bør 
opstilles fælles kvalitetskriterier for produkter, som er 
beregnet til forarbejdning, og fælles kvalitetsnormer for 
forarbejdede produkter, som ligeledes skal gælde for 
produkter fra tredjelande, samt at eksportrestitutions-
ordningen bør udvides. 
1.8. Tobak 
Udvalget opfordrer Kommissionen til at fremme samar­
bejdet mellem producenter og brugerindustrier for der­
med at nå frem til en bedre udnyttelse af EF-produktio-
nen. I den forbindelse bør præmieniveauet desuden 
forhøjes. Endelig bør der i målpriserne tages større 
hensyn til produktionsomkostningerne. 
1.9. Vin 
Hér blev der for ca. et år siden indført en ny markedsord­
ning. Udvalget understreger, at den obligatoriske destil­
lation rejser indkomstmæssige problemer for de mindre 
producenter med en produktion på under 150 hl. Udval­
get opfordrer Kommissionen til at træffe egnede foran­
staltninger. 
Endelig gør Udvalget endnu en gang opmærksom på 
nødvendigheden af at få løst problemet omkring 
forbrugsafgifterne, som er til skade for den frie samhan­
del og ligevægten på EF's markeder. 1.10. Alkohol 
Udvalget påpeger, at der stadig ikke er blevet vedtaget en 
fælles markedsordning for alkohol. Selv om en sådan 
ordning ikke indgår i prisforslagene, kunne indførelsen af 
passende regler inden for denne sektor bidrage til at løse 
landbrugets problemer. 
1.11. Mælk og mejeriprodukter 
Hovedårsagerne til de eksisterende skævheder er en 
stigning i mælkeproduktionen, et fald i EF's forbrug, en 
afmatning i den internationale efterspørgsel samt en stor 
import af vegetabilske fedtstoffer og mejeriprodukter på 
præferencevilkår. 
Udvalget gør opmærksom på, at provenuet fra med-
ansvarsafgiften endnu ikke er blevet så systematisk 
anvendt, at trykket på markedet, er taget af. Med de 
disponible midler kan man dog, samtidig med at de 
traditionelle salgsfremstød fortsættes, nedbringe lagrene 
og således bidrage til at genoprette balancen på marke­
det. 
Udvalget konstaterer, at Kommissionen agter at træffe 
foranstaltninger, der rammer mælk og mejeriprodukter 
dobbelt. 
Det er Udvalgets opfattelse, at producenterne ganske 
rigtigt bør bære en del af byrden ved absorberingen af 
overskudsproduktionen inden for mejerisektoren, men at 
dette bør ske på en sådan måde, at man ikke kræver et 
øget finansielt bidrag fra de producenter, som ikke har sat 
deres produktion i vejret, eller som måske endda har 
begrænset produktionen. Udvalget anmoder derfor Kom­
missionen om at søge bedre løsninger, som i større grad 
tager højde for virksomhedernes og de enkelte regioners 
specifikke situation. 
Udvalget minder om de tidligere retningslinjer for zoo­
teknisk anvendelse af sporstof i mælk, der skal sikre, at 
mælken ikke ulovligt anvendes i levnedsmidler, og det 
opfordrer Kommissionen til hurtigst muligt at fremsætte 
præcise forslag i den henseende uden at producenternes 
dispositionsmuligheder begrænses mere end højst nød­
vendigt. 
1.12. Oksekød 
Udvalget erkender, at oksekødsproducenternes indkom­
ster bør forbedres for dermed at sikre et tilstrækkeligt 
udbud af oksekød, fremme en kødproduktion af høj 
kvalitet samt opnå en bedre ligevægt mellem oksekøds- og 
mejeriproduktsektoren. Udvalget ser derfor med bekym­
ring, at den garanti, der gives producenterne, vil blive 
Nr. C 124/30 De Europæiske Fællesskabers Tidende 9. 5. 83 
mindre som følge af de ændringer, der foreslås til artikel 6 
i forordning (EØF) nr. 805/68 (som fastsætter niveauet 
for interventionspriserne samt sætter udløsningstærske-
len for intervention til 93 % af orienteringsprisen). 
Udvalget finder det ikke berettiget, at forvaltningskomi­
téen fremover skal kunne træffe så vigtige afgørelser som 
fastsættelse af opkøbspriser og deres anvendelse, så længe 
grundforordningen ikke indeholder helt klare kriterier. 
Indtil der er fundet en bedre løsning foreslår Udvalget, at 
man bibeholder den nuværende procedure. 
Udvalget går ind for, at EF's handelsklasseskema for 
slagtekroppe af voksent kvæg snarest indføres i samtlige 
medlemsstater; det finder dog, at de hidtil indhøstede 
erfaringer ikke er tilstrækkelige til, at man allerede fra 
produktionsåret 1983/84 kan basere interventionskate-
gorierne og prisrelationerne på EF-handelklasseske-
maet. 
Udvalget godkender Kommissionens forslag om i 1983/ 
84 at videreføre de gældende præmieordninger inden 
for okse- og kalvekødssektoren. Det understreger nødvendigheden af at sikre forædlings­
industriens råvareforsyning. Det tilslutter sig forslaget 
om at differentiere eksportrestitutionerne efter, kødets 
kvalitet med det formål at øge udbudet (såvel i EF som i 
tredjelande) af førsteklasses oksekød uden at intervenere 
massivt; samtidig sikres det, at EF's forædlingsindustri 
forsynes regelmæssigt med råvarer, således at den ikke 
længere behøver at importere i betydeligt omfang, hvilket 
jo fører til en forøgelse af EF's samlede oksekøds-
eksport. 
Udvalget konstaterer, at den del af oksekødsimporten, 
som ikke blev belagt med den normale afgift, alene i 1982 
androg 520 000 tons (heraf 410 000 tons i medfør af 
præferenceaftaler og 110 000 tons fra »balancen«), hvil­
ket ifølge EUGFL svarer til et indtægtstab på 800 mio. 
ECU. 
Udvalget afventer stadig effektive og tilstrækkeligt kon­
trollerede bestemmelser vedrørende anvendelsen af hor­
moner i husdyravlen. 
Bruxelles, den 24. marts 1983. 
Francis CEYRAC 
Formand for 
Det økonomiske og sociale Udvalg 
BILAG 
til Det økonomiske og sociale Udvalgs udtalelse 
I. Afstemning 
Afstemningen om udtalelsen som helhed fandt sted ved navneangivelse. Følgende tilstedeværende eller 
repræsenterede medlemmer stemte for udtalelsen: 
Amato, Bagliano, Beretta, Berger, Bernasconi, Bornard, Breitenstein, Broicher, Cammann, Cremer, 
Dassis, von der Decken, Della Croce, Drago, Eelsen, Engelen-Kefer, Etty, Friedrichs, Glesener, van 
Greunsven, Heuser, Kirschen, Kolble, Low, Lojewski, Marvier, Masucci, Mols Sørensen, Mourgues, 
Muller, Nielsen Bent, Nielsen Preben, Nierhaus, Pfeiffer, Plank, Pelletier, Querleux, van Rens, Romoli, 
Rouzier, Schneider, Schoepges, Sir George Sharp, Stahlmann, Staratzke, Storie-Pugh, Storm-Hansen, van 
der Mensbrugghe, van Melckenbeke, Vercellino, Wagenmans, Wagner, Weber. 
Følgende tilstedeværende eller repræsenterede medlemmer stemte imod udtalelsen: 
Bazianas, Berns, de Caffarelli, Cashman, Chalioris, de Tavernier, Emo Capodilista, Hovgaard Jakobsen, 
Kamizolas, Kelly, Lauga, Laur, Law, Miller, Mills, Morselli, Poeton, Rainero, Schnieders, Straufi, 
Vasseur, van der Veen, Wick, Yverneau, Zinkin. 
Følgende tilstedeværende eller repræsenterede medlemmer undlod at stemme: 
Binnenbruck, Boddy, Briganti, Burnel, Chapple, de Biévre, de Bruyn, Debunne, Delourme, Dunet, 
Fortuyn, Fuller, Goris, Gredal, Hemmer, Hilkens, Jaschick, Jenkins, Margot, Milne, Monier, Murphy, 
9. 5. 83 De Europæiske Fællesskabers Tidende Nr. C 124/31 
Nielsen Marichen, de Normann, Ognibene, Patterson, Pronk, Ramaekers, Rangoni-Machiavelli, 
Regaldo, Roycroft, Schwarz, Smith A., Smith L., Strobel, Tixier, Ventejol, Williams, Zoli. 
II. Tekstændringer eller ændringsforslag fremsat under debatten 
Vedtagelsen af et ændringsforslag, der blev forelagt under debatten, betød, at følgende passager i 
afdelingens udtalelse udgik 
— Pkt. 1.1.3. 
»Afdelingen finder det ikke påkrævet at skærpe kvalitetskriterierne på interventions- og eksportstadiet, 
da man derved risikerer at gå videre, end til hvad der gælder i gængs handelssædvane, og at overskride 
de kvalitetskrav, som hovedparten af EF's traditionelle aftagere stiller.« 
— Pkt. 1.1.6. - 2. punktum 
»Da det imidlertid er nødvendigt at anspore til yderligere produktion af sådan rug, anser afdelingen 
ikke den foreslåede forhøjelse for tilstrækkelig«. 
— Pkt. 1.1.7. - 3. punktum 
»Tages der endvidere højde for den kendsgerning, at importen af kornerstatningsprodukter androg 
16 mio tons i produktionsåret 1981/82, er garantitærsklen ikke overskredet, hvorfor anvendelse af 
medansvarsprincippet ikke er berettiget«. 
— Pkt. 1.3. - 2. punktum 
»Der er derfor ingen grund til at foreslå en så ringe prisforhøjelse for basiskvoten (A-kvoten)«. 
— Pkt. 1.11. - 3. og 4. afsnit 
»Afdelingen konstaterer, at Kommissionen agter at træffe foranstaltninger, der rammer mælk og 
mejeriprodukter dobbelt. 
1 betragtning af de ikke blot økonomiske, men også sociale følger, sådanne foranstaltninger vil få for de 
2 mio mindre mælkeproducenter i EF, går afdelingen imod en nedsættelse af interventionspriser-
ne«. 
— Pkt. 1.12. - 4. afsnit 
»Afdelingen godkender Kommissionens forslag om i 1983/84 at videreføre de eksisterende præmie­
ordninger inden for okse- og kalvekødssektoren, men beklager, at præmierne ikke forhøjes«. 
Resultatet af afstemningen 
70 stemte for, 4 stemte imod, 46 undlod at stemme. 
Nr. C 124/32 De Europæiske Fællesskabers Tidende 9. 5. 83 
III. Mindretalserklæring 
Efter afstemning med angivelse af navn om udtalelsen som helhed fremsatte nedenstående landbrugs-
repræsentanter, som havde stemt imod udtalelsen, følgende erklæring: 
»De landbrugsrepræsentanter, som stemte imod Udvalgets tillægsudtalelse om Kommissionens forslag 
vedrørende de forskellige landbrugsprodukter, fordi den er i modstrid med den generelle holdning, som 
disse indtog i en mindretalsudtalelse på plenarforsamlingen den 23. og 24. februar 1983, fremsætter 
følgende bemærkninger: 
2. Særlige bemærkninger til de enkelte produkter 
2.1. Korn 
Landbrugsrepræsentanterne deler de synspunkter, der anføres under dette. punkt i Udvalgets 
udtalelse. 
De anmoder desuden om, at der træffes passende foranstaltninger til at stabilisere importen af 
kornerstatningsprodukter, som er belagt med meget lave eller ingen toldafgifter eller andre former for 
afgifter. 
De påtænkte foranstaltninger, som for en dels vedkommende allerede er vedtaget af Rådet med det 
formål at stabilisere denne import, udgør et første, men utilstrækkeligt skridt. 
Landbrugsrepræsentanterne går bl.a. af ovennævnte grunde imod medansvarsforanstaltningerne 
inden for kornsektoren. I øvrigt gør de opmærksom på, at det af Kommissionen foreslåede medansvar 
vil tynge producenterne som en permanent og kumulativ byrde. 
Landbrugsrepræsentanterne er imod at afskaffe godtgørelsen ved afslutningen af produktionsåret for 
majs, da dette vil virke negativt ind på udviklingen i majsproduktionen, hvoraf der er et stort underskud 
i EF. 
2.2. Ris 
Landbrugsrepræsentanterne accepterer Udvalgets holdning på dette område. 
2.3. Sukker 
Landbrugsrepræsentanterne godkender de bemærkninger, der er anført i Udvalgets udtalelse. De 
understreger desuden, at producenterne sidste år gik med til at forøge EF's lagre med 2 mio tons, 
heraf godt 1 mio tons C-sukker, og at de formindskede deres sukkerroeareal med 9 %. De er parate 
til at gøre en lignende indsats i år. Der er derfor ingen grund til at foreslå en så ringe prisforhøjelse for 
basiskvoten (A-kvoten). 
2.4. Rapsfrø 
Landbrugsrepræsentanterne tilslutter sig Udvalgets bemærkninger til dette punkt og understreger 
desuden, at den nuværende støtte til formaling af rapsfrø bør udvides til også at omfatte anvendelsen af 
hele rapsfrø i foder, således at der skabes endnu et afsætningsmarked for dette produkt, som kan få 
betydning, nu hvor der er problemer med at afsætte rapsolie. En sådan foranstaltning må imidlertid 
ikke medføre problemer for markedsordningen for olieholdige frø og for EF-støtten til denne 
produktion. 
9. 5. 83 De Europæiske Fællesskabers Tidende Nr. C 124/33 
2.5. Olivenolie 
Landbrugsrepræsentanterne henviser til Udvalgets udtalelse af 27. maj 1982 (*) og bemærker 
endvidere, at den foreslåede støtte er utilstrækkelig i betragtning af produktionsomkostningernes 
udvikling i producentlandene; den forhøjelse på 5,5 %, Kommissionen foreslår, er helt utilstrækkelig, 
eftersom produktionsomkostningerne er steget med over 16,5 %. Det vil desuden blive nødvendigt at 
indføre nye og mere effektive justeringsinstrumenter for at sikre rimelige forbrugerpriser. Landbrugs-
repræsentanterne går ind for en forbedring af de nærmere støtteregler og af tilsynet med produktions­
støtten. 
Mangelen, på overordnet fedtstofpolitik, som bygger på overholdelse af EF-præferencen, giver 
anledning til store markedsforstyrrelser og påfører EUGFL store omkostninger. 
For at genoprette balancen inden for EF's sektor for fedtstoffer, forbedre prisrelationerne mellem de 
forskellige berørte produkter samt øge EF's egne indtægter.bør der, mens forhandlingerne om EF's 
udvidelse står på, opkræves en afgift på samtlige olier og fedtstoffer, som EF importerer eller 
producerer til konsum. 
Dette vil gøre det væsentligt lettere at overvinde de vanskeligheder, der er forbundet med at optage 
Spanien og Portugal i EF. 
Ligesom Kommissionen stimulerer salget at nordeuropæisk overskudssmør gennem »julesmør«-aktio-
ner, bør man udbrede kendskabet til olivenolie i de ikke-traditionelle forbrugerlande via lignende 
aktioner, som skal være tidsbegrænsede og dermed bliver lidet omkostningskrævende. Ligesom for 
smørrets vedkommende bør der fastsættes en maksimal forbrugerpris. 
2.7. Frugt og grønsager 
I denne specielt følsomme sektor bør der af hensyn til landbrugernes indkomster ske en mere korrekt 
og mere konsekvent anvendelse af princippet om EF-præference. 
I dette øjemed er det vigtigt at forbedre referenceprisordningen samt føre bedre tilsyn med importen af 
tredjelandeprodukter, som kan ende på lager, og som hæmmer bestræbelserne på at stabilisere 
markederne i EF. 
For at forbedre markedsforvaltningen er det ligeledes vigtigt at styrke producentsammenslutningerne, 
at overholde kvalitetsnormerne bedre samt at udvide listen over produkter, for hvilke der gælder 
referencepris- og tilbagetrækningsordninger. 
Landbrugsrepræsentanterne går imod enhver begrænsning af forarbejdningsstøtten. De kræver listen 
over berørte produkter udvidet og mener, at der bør vedtages supplerende foranstaltninger med hensyn 
til forarbejdet frugt og forarbejdede grønsager, og at der i særdeleshed bør opstilles fælles 
kvalitetskriterier for produkter, som er beregnet til forarbejdning, og fælles kvalitetsnormer for 
forarbejdede produkter, som ligeledes skal gælde for produkter fra tredjelande, samt at eksport-
restitutionsordningen bør udvides. 
2.8. Tobak 
Trods en yderst ringe selvforsyningsgrad (45 %) er producenternes indkomster til stadighed under pres, 
fordi ordningen for denne sektor fungerer utilfredsstillende. 
For at rette op på denne situation finder landbrugsrepræsentanterne det nødvendigt: 
— at man med henblik på at sikre en streng overholdelse af EF-præferencen afstemmer målpriserne 
efter produktionsomkostningerne og inflationstakten i medlemsstaterne, samt at man ved 
fastsættelsen af præmieniveauet i det første forarbejdningsled tager højde for de betydelige forskelle 
i inflationstakt og vekselkurser, der gør sig gældende mellem EF-landene og tredjelande; 
— at Kommissionen støtter producenternes bestræbelser på at få faste aftaler med brugerindustrierne, 
for så vidt angår EF-tobak, således at indgåelse af kontrakter kan blive mere udbredt, og 
intervention begrænses til konjunkturbestemte undtagelsestilfælde; 
(0 EFT nr. C 205 af 9. 8. 1982. 
Nr. C 124/34 De Europæiske Fællesskabers Tidende 9. 5. 83 
— at man forhøjer eksportrestitutionerne, uanset destination og EF-sort. Dette vil betyde en 
indskrænkning af de mængder, der udbydes til intervention, samt en formindskelse.af udgifter­
ne; 
— at man iværksætter et særligt og specifikt handlingsprogram for at imødegå den alvorlige krise, som 
visse sorter er ramt af. 
2.9. Vin 
Udover de kommentarer, som Udvalget har lagt sig fast på, og som landbrugsrepræsentanterne er enige 
i, er disse i øvrigt af den opfattelse, at den nuværende EF-forordning på vinområdet under ingen 
omstændigheder er tilstrækkelig til hverken at garantere producenternes indkomst eller markedslige-
vægten, hvorfor vinforordningen ikke opfylder de forudsætninger, som disse medlemmer har stillet i 
forbindelse med EF's udvidelse. 
De anmoder om, at prisen ved forebyggende destillation sættes til 80% af orienteringsprisen, og at 
prisen ved obligatorisk destillation sættes til mindst 70% af orienteringsprisen. 
De anmoder endvidere om, at den mængde, som er omfattet af garantiordningen, sættes til 25% af 
værdien af hver enkelt producents høst, og at man for indeværende produktionsår samt for de følgende 
produktionsår genindfører muligheden for substitution af vine, som rent faktisk sendes til destil­
lation. 
De finder det nødvendigt at fremme afsætningsmulighederne dels ved at nedsætte told og punktafgifter 
og dels ved passende forbrugeroplysning. Endvidere anmoder de om en øget indsats til fremme af 
eksporten af vin og vinprodukter ledsaget af en salgskampagne finansieret af EF. 
For så vidt angår indeværende produktionsår, anmoder de om, at artikel 57 i forordning (EØF) 
nr. 337/79 om støtte til oplagring af k.v.b.d. gennemføres. 
De anmoder om en større prisforhøjelse for hvidvine med det formål at nedbringe prisforskellen mellem 
hvidvine og rødvine, og således at der kan tages højde for markedsprisernes udvikling, jf. forordning 
(EØF) nr. 337/79, artikel 2, stk. 2. 
2.10. Alkohol 
Med hensyn til alkohol henviser landbrugsrepræsentanterne til ØSU's udtalelse herom, idet de i 
særdeleshed henstiller, at alkohol stammende fra forebyggende destillation af vin omfattes af EUGFL's 
overtagelsesgarantier til EF-priser. 
2.11. Mælk og mejeriprodukter 
Landbrugsrepræsentanterne er enige i Landbrugsafdelingens bemærkninger hertil. De understreger 
endvidere, at Kommissionen med sine forslag indfører en ordning, som rammer producenterne 
dobbelt, idet resultatet af forslagene ville blive en kraftig nedgang i producenternes indkomster samt 
alvorlige økonomiske og sociale følgevirkninger for EF's ca. 1,8 mio i hovedsagen små mælkepro­
ducenter. 
Landbrugsrepræsentanterne går imod enhver forhøjelse af medansvarsafgiften og afviser den 
foreslåede nedsættelse af interventionspriserne i tilknytning til garantitærsklerne. 
De mener, at en forbedring af balancen mellem udbud og efterspørgsel også forudsætter, at der 
gennemføres et sæt af foranstaltninger på både internt plan (fremme af efterspørgslen og frivillig 
produktionsnedskæring) samt i tilknytning til EF's handelspolitik. 
2.12. Oksekød 
Landbrugsrepræsentanterne kan eventuelt tilslutte sig ØSU's udtalelse på dette punkt, såfremt følgende 
føjes til. 
Landbrugsrepræsentanterne anmoder om permanent intervention, for så vidt angår oksekødskroppe, 
samtidig bør man, i perioder hvor markedet er svagt, opretholde støtten til privat oplagring. 
De kan ikke acceptere, at man vil begrænse interventionskøbene til kun at omfatte kød stammende fra 
handyr, men mener, at også kvier bør kunne sælges til intervention. 
9. 5. 83 De Europæiske Fællesskabers Tidende Nr. C 124/35 
De anmoder Kommissionen om at overveje muligheden for at anvende intervention på en sådan måde, 
at køb af hele eller kvarte (for- såvel som bag-) kroppe bliver muligt på et hvilket som helst tidspunkt af 
året, dersom markedssituationen gør det nødvendigt. 
De kan tilslutte sig Kommissionens forslag om, at man i 1983/84 viderefører de eksisterende 
præmieordninger inden for oksekøds- og kalvekødssektoren, og beklager, at disse præmier ikke 
forhøjes. 
De anmoder om, at man med de nuværende markedsforhold begrænser importen af kød fra tredjelande 
til præcis den mængde, som er nødvendig for at dække efterspørgslen på det interne marked. De 
anmoder under alle omstændigheder om, at der indføres stram kontrol med forarbejdet kød, således at 
det undgås, at sådant kød sælges direkte til forbrugeren, og samtidig bør »jumelage«-ordningen 
genindføres«. 
Bazianas, Berns, de Caffarelli, Cashman, Chalioris, De Tavernier, Emo Capodilista, Hovgaard Jakobsen, 
Kelly, Lauga, Laur, Morselli, Rainero, Schnieders, Strauss, Vasseur, van der Veen, Yverneau, Wick. 
Udtalelse om forslag til Rådets forordning (EØF) om ændring fra den 1. april 1983 af 
interventionspriserne for smør, skummetmælkspulver og ostesorterne Grana Padano og 
Parmigiano Reggiano 
Den tekst, som er udtalelsens genstand, er offentliggjort i De Europæiske Fællesskabers 
Tidende nr. C 318 af 4. december 1982, side 5. 
A. UDTALELSENS JURIDISKE GRUNDLAG 
Rådet besluttede den 25. november 1982 i medfør af artikel 47 og 198 i traktaten om 
oprettelse af Det europæiske økonomiske Fællesskab at høre Det økonomiske og sociale 
Udvalg om det nævnte forslag. 
B. DET ØKONOMISKE OG SOCIALE UDVALGS UDTALELSE 
Det økonomiske og sociale Udvalg vedtog sin udtalelse på sin 206. plenarforsamling afholdt i 
Bruxelles den 23. og 24. marts 1983 
Udtalelsens ordlyd er følgende: 
DET ØKONOMISKE OG SOCIALE UDVALG HAR -
under henvisning til traktaten om oprettelse af Det 
europæiske økonomiske Fællesskab, særlig artikel 47 
og 198, • 
under henvisning til anmodning af 25. november 1982 fra 
Rådet for De europæiske Fællesskaber om Udvalgets 
udtalelse om »Forslag til Rådets forordning (EØF) om 
ændring fra den 1. april 1983 af interventionspriserne for 
smør, skummetmælkspulver og ostesorterne Grana Pada­
no og Parmigiano Reggiano«, 
under henvisning til beslutning truffet af dets præsidium 
den 23. november 1982 om at pålægge Landbrugsafde­
lingen'at udarbejde udtalelse om forslaget, 
under henvisning til sin tillægsudtalelse om »Kommissio­
nens forslag om fastsættelse af priser for visse landbrugs-
(') Se side 27 i denne Tidende. produkter og om dertil knyttede foranstaltninger (1983/ 
84)«. 
under henvisning til udtalelse vedtaget af Landbrugsaf-
delingen på det 241. møde den 14. og 15. februar 
1983, 
under henvisning til beretning om ovennævnte forslag, 
aflagt af ordføreren, Rudolf Schnieders, og 
under henvisning til forhandlingerne på sin 206. plenar­
forsamling den 23. og 24. marts 1983, mødet den 
24. marts -
VEDTAGET FØLGENDE UDTALELSE: 
med 37 stemmer imod 15, mens 27 undlod at stemme, 
Udvalget kan af følgende grunde ikke godkende Kommis­
sionens forslag: